**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**23/2018.(XI.20.)**

**ÖNKORMÁNYZATI RENDELETE**

**Demecser Város Önkormányzati Képviselő-testülete és Szervei Szervezeti és Működési Szabályzatáról szóló 9/2016. (IX.23.) rendelet módosításáról**

Demecser Város Önkormányzat  Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, Magyarország  Alaptörvénye  32. cikk (1) bekezdés d) pontjában meghatározott feladatkörében eljárva, valamint Magyarország helyi önkormányzatairól szóló 2011. évi CLXXXIX. törvény 43. § (3) bekezdése alapján a következőket rendeli el:

**1. §**

Demecser Város Önkormányzati Képviselő-testülete és Szervei Szervezeti és Működési Szabályzatáról szóló 9/2016. (IX.23.) rendelet (a továbbiakban: Rendelet) 1. melléklet II. 2. (27) bekezdés helyébe az alábbi rendelkezés lép:

(27) A bizottság dönt:

* + 1. térítési díj mérséklése
    2. intézményi elhelyezés tárgyában
    3. települési támogatás, rendkívüli települési támogatás megállapítása tárgyában
    4. a téli rezsicsökkentés kiterjesztése érdekében a helyi rendeletben foglalt szabályok szerint a 2017. évi szociális célú tüzelőanyag vásárlásához kapcsolódó kiegészítő támogatásról

**2. §**

A Rendelet 1. melléklet IV. 9. pontja az alábbi bekezdéssel egészül ki:

12) Határozatban dönt a szociális célú tűzifa támogatásokról a helyi rendeletben foglalt szabályok szerint.

**3. §**

(1) Ez a rendelet a kihirdetés napján lép hatályba.

(2) A rendelet a hatályba lépést követő napon hatályát veszti.

**Demecser, 2018. november 20.**

**Váradi László Inzsöl János**

**polgármester jegyző**

Jelen rendeletet 2018. november 20. napján 11:00 órakor kihirdettem.

**Inzsöl János**

**jegyző**